— То ж вы мяне тут не любілі, я быў нейкі нягеглы, а паехаў з Тонежа ў свет, крыху падрос, узмужнеў і знайшоў сабе пару. Мая жонка таксама вясковая, не асфальтная, ведае, дзе хлеб расце, — адпарыраваў маэстра і перайшоў на сур’ёзны лад. — Віншую вас з новым статусам. Аграгарадком стаў наш Тонеж. Гэта па Дзяржаўнай праграме адраджэння вёскі, якая прадугледжвае маштабныя мерапрыемствы. Але, на маю думку, вёску не трэба ратаваць. Яна сама сябе ўратуе. Заўсёды нашы танежцы жылі няблага.